

**"Станкомаш" мемлекеттiк холдинг компаниясын қайта құру мәселелерi**

Қазақстан Республикасы Үкiметiнiң Қаулысы 1995 жылғы 26 қазандағы N 1382a

      Реформаларды тереңдету және 1994-1995 жылдары экономиканы
тұрақтандыру жөнiндегi Үкiметтiң iс-қимыл Бағдарламасына сәйкес
Қазақстан Республикасының Үкiметi қаулы етедi:

      1. Қазақстан Республикасының Мемлекеттiк мүлiктi басқару
жөнiндегi мемлекеттiк комитетi:

      "Станкомаш" мемлекеттiк холдинг компаниясына акционерлiк
қоғамдар акцияларының оған иеленуге, пайдалануға және басқаруға
берiлген мемлекеттiк пакетiн иелену, пайдалану және басқару құқын
тоқтатсын;

      акцияларының мемлекеттiк пакеттерi сатылуға жататын "Станкомаш"
мемлекеттiк холдинг компаниясының құрамынан шығарылған акционерлiк
қоғамдардың тiзбесiн айқындасын және оларды Қазақстан
Республикасының Жекешелендiру жөнiндегi мемлекеттiк комитетiне
берсiн;

      Қазақстан Республикасының Қаржы министрлiгiмен бiрлесiп
"Станкомаш" мемлекеттiк холдинг компаниясының борыштары мен
мiндеттемелерi жөнiндегi құқықтық мұрагердi айқындасын.

      2. Мыналардың күшi жойылған деп танылсын:

      "Станкомаш" мемлекеттiк компаниясын құру туралы"
Қазақстан Республикасы Министрлер Кабинетiнiң 1993 жылғы
9 қыркүйектегi N 846 қаулысы Қазақстан Республикасының ПҮАЖ-ы,
1993 ж., N 36, 419-құжат/;

      "Станкомаш" мемлекеттiк холдинг компаниясының Президентi мен
Байқаушы кеңесi туралы" Қазақстан Республикасы Министрлер
Кабинетiнiң 1993 жылғы 4 қыркүйектегi N 789 қаулысы;

      "Станкомаш" мемлекеттiк холдинг компаниясы Байқаушы кеңесiнiң
төрағасы туралы" 1993 жылғы 4 қазандағы N 985 қаулысы.

 Қазақстан Республикасының
 Премьер-министрi

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК